Na osnovu Programa mjera za unapređenje poljoprivredne proizvodnje u 2022. godini na području Grada Zenica broj: 01-45-4078/22 od 22.02.2022. godine, Grad Zenica, putem Službe za privredu, gradsku imovinu i upravljanje razvojem, objavljuje:

**JAVNI POZIV**

**za podnošenje zahtjeva za odobravanje podsticajnih sredstava za proizvođače slatkovodne ribe**

1. **PREDMET JAVNOG POZIVA**

Predmet Javnog poziva je dodjela podsticajnih sredstava za poljoprivredne proizvođače s područja Grada Zenice koji se bave uzgojem slatkovodne ribe.

1. **NAMJENA I IZNOS PODSTICAJNIH SREDSTAVA**

Podsticajna sredstva su namijenjena za uzgoj slatkovodne ribe na području Grada Zenice. Iznos podsticaja je 500,00KM za podnosioce zahtjeva koji nisu registrovali poljoprivrednu djelatnost i 1.000,00KM za podnosioce zahtjeva koji su registrovali poljoprivrednu djelatnost kao osnovnu ili dodatnu.

Ukupno planirana sredstva namijenjena za dodjelu podsticaja po ovom Javnog pozivu iznose 2.000,00 KM.

1. **PRAVO UČEŠĆA**

Pravo na učešće za odobravanje podsticajnih sredstava za uzgoj slatkovodne ribe imaju:

* Poljoprivredni proizvođači s područja Grada Zenice koji u RPG i RK imaju prijavljenu proizvodnju slatkovodne ribe u 2022. godini.

1. **POTREBNA DOKUMENTACIJA**

Uz zahtjev za podsticaj podnosioci trebaju priložiti sljedeću dokumentaciju:

* Rješenje o registraciji (ovjerena kopija);
* Kratak opis proizvodnje slatkovodne ribe (kapacitet, ukupna godišnja proizvodnja, nabavka ili proizvodnja mlađi);
* Račun o nabavci mlađi ( original ili ovjerena kopija);
* Kopija potvrde o otvorenom bankovnom računu;
* Uvjerenje Porezne uprave o izmirenim dospjelim poreskim obavezama (koji imaju registrovanu poljoprivrednu djelatnost) ne starije od 30 dana od dana predaje zahtjeva (original ili ovjerena kopija)

1. **PROVOĐENJE POSTUPKA PO JAVNOM POZIVU**

Postupak po Javnom pozivu provest će Komisija koju će imenovati Gradonačelnik. Na osnovu priložene dokumentacije i provjere liste korištenja iz RPG i RK, Komisija će sačiniti preliminarnu listu kandidata koji ispunjavaju propisane uslove i istu objaviti na oglasnoj ploči Grada Zenica i na web-stranici Grada Zenica.

Podnosilac prijave će moći uložiti pisani prigovor Gradonačelniku na preliminarnu listu s rokom podnošenja prigovora od 8 dana od dana objave iste. Po rješenju prigovora Konačna lista će biti objavljena na Oglasnoj ploči i web stranici Grada Zenica.

Na osnovu Konačne liste, Grad Zenica će sa odabranim kandidatima zaključiti ugovor o dodjeli sredstava kojim će se regulisati međusobna prava i obaveze.

1. **NAČIN I ROK PODNOŠENJA PRIJAVA**

Obrasci zahtjeva za prijavu na Javni poziv se mogu preuzeti na info pultu Grada Zenica. Zahtjev sa obaveznom dokumentacijom se dostavlja u zatvorenoj koverti na adresu:

Grad Zenica

**„Javni poziv za odobravanje podsticajnih sredstava za proizvođače slatkovodne ribe“.**

Službi za privredu, gradsku imovinu i upravljanje razvojem

Trg BiH 6

72000 Zenica.

„**Rok za podnošenje zahtjeva je 15 dana, od dana objavljivanja javnog poziva na web stranici Grada.** Nepotpuna, neuredna, netačna i neblagovremena dokumentacija neće se uzimati u razmatranje.

Sve dodatne informacije u vezi sa Javnim pozivom se mogu dobiti u Službi za privredu, gradsku imovinu i upravljanje razvojem Grada Zenica, na brojeve telefona 032/447-706 i 032/447-708, svakim radnim danom od 07.30 do 16.00 sati.